“Óssos de granja” arriben a la Biblioteca Infantil en una nova vesprada gratuïta d’animació lectora
2025-07-24

Valors tan importants com el respecte, la solidaritat o la tolerància són els que es treballaran a la Biblioteca Infantil de Burjassot dilluns que ve 17 de setembre dins d’una nova activitat d’animació i foment de la lectura.

L’activitat, que començarà a les 18 hores en la pròpia Biblioteca Infantil, tindrà com a protagonista el conte “Óssos de granja!”, que servirà de fil conductor a la tècnic de la Biblioteca per a desenvolupar-la amb motiu de la celebració del Dia Internacional de la Pau, que es commemora a tot el món el 21 de setembre.

Així, els xiquets i xiquetes participants llegiran el conte en veu alta i, a través de la lectura, podran aprendre la importància dels valors assenyalats, a més de comprendre que la por a aquells que són diferents no ha de marcar l’opinió sobre una persona que acaben de conéixer.

Per a finalitzar l’activitat, es crearà un mosaic del colom de la pau que, una vegada finalitzat, es penjarà al panell de la Biblioteca Infantil.